Paparazzi

«Paparazzi» (հայերեն՝ Պապարացի), Լեդի Գագայի երգը, որ թողարկվել է որպես նրա առաջին ստուդիական The Fame ալբոմի սինգլ։ Գագայի և Ռոբ Ֆյուսերի գրած երգը որպես ալբոմի երրորդ սինգլ թողարկվել է Մեծ Բրիտանիայում, Իռլանդիայում, Ռուսաստանում և Իտալիայում, որպես չորրորդ սինգլ Կանադայում և ԱՄՆ-ում, որպես հինգերորդ սինգլ՝ Ավստրալիայում, Նոր Զելանդիայում և Ֆրանսիայում։ Թողարկումը տեղի է ունեցել 2009 թվականի հուլիսի 6-ին Մեծ Բրիտանիայում, իսկ չորս օր անց՝ Ավստրալիայում։ Ի սկզբանե, որպես երրորդ սինգլ Մեծ Բրիտանիայում ցանկացել էին թողարկել «LoveGame» երգը, բայց նրա հակասական տեքստի և երաժշտական բաց հոլովակի պատճառով որպես երրորդ սինգլ ընտրվել է «Paparazzi» երգը։ Երգը գրվել է Գագայի կողմից նրա համար, որ արտացոլի նրա փառքի ձգտումը։ «Paparazzi»-ն միջին տեմպում պարային ստեղծագործություն է, որի տեքստը ցույց է տալիս այն իրավիճակը, երբ ինչ-որ մեկին անընդհատ հետևում են, որպեսզի արժանանան ուշադրության և փառքի։
Երգը դրական է գնահատվել քննադատների կողմից ուրախ տրամադրության ու ակումբային մթնոլորտի համար և կոչվել է ալբոմի ամենահիշվող և իմաստավոր երգը։ Երաժշտական տեսահոլովակում Գագան հանդես է գալիս որպես ճակատագրական աստղ, որին հետևում են լուսանկարիչները, որը քիչ էր մնում սպանվեր իր ընկերոջ կողմից։ Տեսահոլովակում ցույց է տրված, թե ինչպես է նա ողջ մնում, վերադառնում և վրեժ լուծում իր ընկերոջից՝ փառքի վերադառնալու ճանապարհին կատարելով փորձարկումներ։ Երգն ընդգրկվել է Ավստրալիայի, Կանադայի, Իռլանդիայի, Ռուսաստանի և Մեծ Բիտանիայի հիթ-շքերթներում, գլխավորել Գերմանիայի և Չեխիայի հիթ-շքերթները։ ԱՄՆ-ում երգը հասել է «Billboard Hot 100» հիթ-շքերթի 6-րդ հորիզոնական։


== Ստեղծագործության ստեղծումը ==
Երբ Ռոն Սոլոմովիչը «About.com»-ից գրել է, որ երգը ունի մի քանի իմաստներ, Գագան պատասխանել է.

Ինչ արած, ես շատ ուրախ եմ, որ կան բազմաթիվ մեկնություններ, դրանում է հենց գաղափարը։ Երգը մի քանի երևույթների մասին է՝ իմ ներքին կռվի մասին, որը կայանում է նրանում, թե արդյոք ուզում եմ ես փառք, թե սեր։ Նաև երգը պապարացիներին մոլորեցնելու մասին է, որպեսզի նրանք սիրեն ինձ։ Այս երգը տեսախցիկների հանդեպ ունեցած սիրո մասին է, բացի դա այդ երգը, դարձել է փառքի և սիրո հարց՝ հնարավոր է արդյոք ունենալ երկուսը միաժամանակ թե միայն մեկը։
Ավստրալիական «Daily Telegraph» ամսագրին տված հարցազրույցում, Գագան բացատրել է, որ երգը գրվել է հաջողության և սիրո հաշվեկշռի փնտրտուքներում։ Բիլլ Լեմբը «About.com»-ից համաձայնել է, որ երգը հանդիսանում է միօրինակ «սիմբոտիկ, բայց վերջնական արդյունքում կեղծ և „պլաստիկ “ աստղերի և նրանց հետևող պապարացիների հարաբերությունների մեջ […] որոնք, ինչ էլ լինի կփաստաթղթավորեն պատմությունը և վերջնական արդյունքում, փառք կստեղծեն»։


== Քննադատություն ==

Քննադատները երգին տվել են դրական արձագանքներ։ Ջիլ Մենզեյը «Billboard»-ից, «The Fame Ball Tour» մրցանակաբաշխության ժամանակ, գովել է Գագային երգում, ասելով, որ. «Փառքով մոլագարված „Paparazzi“ բալլադը, ցույց է տվել, թե ինչքան հմուտ կարող է լինել իր ձայնային դիապազոնով»։ Ալեքսիս Պետրիդիսը «The Guardian»-ից ասել է, որ «դուք կարող եք շուտ հոգնել ալբոմի անընդհատ կրկնվող թեմայից, բայց „Paparazzi“ երաժշտությունը իսկականից զբաղեցնում է տեղ ձեր գլխում և ոչ մի կերպ չի ուզում լքել այն»։ Ստեֆան Թոմասը «Allmusic»-ից կոչել է երգը խելացի և ասել, որ այն «բազմագործոն միաժամանակ հրաշալի փոփ-թրեք է և նրա չար ծաղրանմանակումն է»։ Բեն Նորմանը «About.com»-ից ասել է, որ երգը մտնում է ալբոմի ամենասիրելի երգերի մեջ և ավելացրել է, որ այն զարմացնող է։ Փրայա Էլանը «The Times»-ից արտահայտել է կարծիք, որ «նույնիսկ տրիո երգերը, որոնք կազմում են ամբողջ ալբոմի աստղայնության հիմքը („Paparazzi“, „Beautiful Dirty Rich“ և գլխավոր երգը) չեն միախառնվում հանրահայտության դատարկության հետ, իսկ ավելի շուտ նախընտրում են նայել կողքից»։ Բիլլ Լեմբը «About.com»-ից կարծում է, որ երգը հանդիսանում է Գագայի գագաթնակետը, որպես արտիստուհի։ Շարունակությունում, նա նշել է սիմբիոտիկ հարաբերությունները աստղերի և պապարացիների միջև, էմոցիան թաքնված բառերի երաժշտության միջև և Գագայի հաստատուն վոկալը որպես երգի «կողմ» փաստեր։
Էվան Սաուդեյը «PopMatters»-ից ասել է, որ երկու սինգլներն էլ, «Paparazzi»-ն և ավելի վաղ «Poker Face» երգերը համատեղելի են երգչուհու առաջին սինգլ, «Just Dance»-ի հետ, բայց ավելացրել է, որ «համարներից ոչ մեկում նույնիսկ ակնարկ չկա, այն բանի վրա, որ Գագան կրկնում է իրեն, դրա փոխարեն, թվում է, որ նրա սխալները արտահայտված են միայն նրանով, որ նա փորձում է մտնել տարածք, որին, ըստ երևույթի դեռ պատրաստ չէ»։ Ֆրիդոմ Դա Լեկը Վաշինգտոն Փոստից քննադատորեն է գնահատել երգը և ասել է, որ չնայած այն բանի վրա, որ Գագան թվում է ավելի լուրջ, երբ հորդորանքով է երգում «Paparazzi»-ն, երգը միևնույն է թվում է նույնանման բարակ և դիմազուրկ, որը թվում է անհամ։ Էրիկա Հովարդը «New Times Broward-Palm Beach»-ից անվանել է երգը ավելի «խոսուն» ալբոմում։ Ջոն Կարամանիկան «Նյու Յորք Թայմս»-ից ասել է, որ «Paparazzi»-ն սիրային հաղորդագրություն է ուղարկված տեսախցիկից անձնավորությանը, բայց այն շատ շուտ է կտրվում, որպեսզի ցույց տա, որ այդ հարաբերությունները խորն են։ Ցանկացած ակնարկ այն մասին, որ Գագան փորձում է ցույց տալ ավելի խոր միտք ամբողջությամբ մխրճված տեքստի մեջ, այլանդակված դատարկ պարծենկոտությամբ, որը չի տալիս ամբողջ ցինիզմը դրվագին։


== Հիթ-շքերթներ ==

Սինգլը դեբյուտացվել է ԱՄՆ-ի «Billboard Hot 100» հիթ-շքերթում 2009 թվականի սեպտեմբերի 12-ին 74-րդ հորիզոնականում։ Արդյուքնում երգը հասել է 6-րդ հորիզոնականի, դառնալով անընդմեջ չորրորդ սինգլը, որը հայտնվել է հիթ-շքերթի թոփ-10-ում։ Շնորհիվ ստեղծագործության հաջողության, Գագան դարձել է փոքրաթիվ երգչուհիներից մեկը, ում չորս սինգլները դեբյուտային ալբոմից հայտնվել են հիթ-շքերթի թոփ-10-ում վերջին 10 տարվա ընթացքում (այլ երգչուհիների շարքում՝ Քրիստինա Ագիլերա, Բիոնսե և Ֆերջի)։ Սինգլը նաև գլխավորել է «Billboard Pop Songs» հիթ-շքերթը և այդկերպ Գագան դարձել է առաջին երգչուհին 17 տարվա ընթացքում, ում առաջին չորս սինգլները գլխավորել են հիթ-շքերթը։ Երգը նաև գլխավորել է պարային ակումբային «Hot Dance Club Songs» հիթ-շքերթը։ Սինգլը վաճառվել է 2 միլիոն թվային օրինակի վաճառքով ԱՄՆ-ում «Nielsen Soundscan»-ի տվյալներով։ Կանադայում «Paparazzi»-ն դեբյոտացվել է «Canadian Hot 100» հիթ-շքերթի 92-րդ հորիզոնականում և բարձրացել է 57-րդ հորիզոնականի հաջորդ շաբաթում, թվային ներբեռնման քանակի ավելացմամբ։ Արդյունքում երգը հասել է հիթ-շքերթի 3-րդ հորիզանականին։

«Paparazzi»-ն դեբյուտացվել է ավստրալիական «Australian Singles Chart» հիթ-շքերթի 73-րդ հորիզոնականում 2009 թվականի հունիսի 1-ին և բարձրացել է 27-րդ հորիզոնականի հաջորդ շաբաթում։ Երգը հասել է 2-րդ հորիզոնականի հիթ-շքերթի շրջանակներում, դառնալով Գագայի հինգերորդ սինգլը, որը հայտնվել է թոփ-5-ում։ Սինգլը հավաստագրվել է երկու անգամ պլատինե կարգավիճակում Ավստրալիայում, 140 հազար օրինակ վաճառքով։ Նոր Զելանդիայում երգը դեբյուտացվել է 23-րդ հորիզոնականում 2009 թվականի հունիսի 22-ին և հասել է 5-րդ հորիզոնականի հիթ-շքերթում։ Սինգլը հավաստագրվել է որպես ոսկե, որից 14 շաբաթ հիթ-շքերթում մնալուց հետո, 7.5 հազար օրինակ վաճառքով։
Երգը դեբյուտացվել է Մեծ Բրիտանիայի «UK Singles Chart» հիթ-քերթում 2009 թվականի փետրվարին 99-րդ հորիզոնականում, թվային վաճառքներից հետո, «The Fame» ալբոմի թողարկումից հետո։ Սինգլը հասել է 4-րդ հորիզոնականի հիթ-շքերթում։ Վաճառվել է սինգլի ավելի քան 400 հազար օրինակ Մեծ Բրիտանիայում։ Իռլանդիայում սինգլը դեբյուտացվել է հիթ-շքերթի 38-րդ հորիզոնականում և հետո հասել է չորրորդ որիզոնականի։
«Paparazzi»-ն գլխավորել է Գերմանիայի հիթ-շքերթը, դառնալով երկրորդ սինգլը № 1 երկրում։ Նիդեռլանդներում ստեղծագործությունը դեբյուտացվել է 27-րդ հորիզոնականում 2009 թվականի հուլիսի 18-ին և հասել է 4-րդ հորիզոնականի, հիթ-քերթում 6 շաբաթ մնալուց հետո։ Իտալիայում երգը դեբյուտացվել է 19-րդ հորիզոնականում և հետո հասել է 3-րդ հորիզոնականի, դառնալով Գագայի երկրորդ սինգլը, որը հայտնվել է հիթ-շքերթի թոփ-3-ում։


== Երաժշտական տեսահոլովակ ==


=== Արտադրություն և աճ ===

Տեսահոլովակը նկարահանել են շվեդ ռեժիսոր, Յոնաս Աքերլունդը, որը դրանից առաջ նկարահանել է վիդեո-տեսահոլովակներ այնպիսի կատարողների համար ինչպիսիք են, The Smashing Pumpkins, Մադոննա, Moby, Rammstein և U2: Յոնասի կինը, Բեո Աքերլունդը, վերցվել է որպես Գագայի ստիլիստ։ MTV-ին տված հարցազրույցի ժամանակ, Գագան ասել է, որ արդեն նկարահանել է «[..] իմ տեսահոլովակը „Paparazzi“-ի համար, որը նկարահանվել է ինձ համար շատ հաճելի բանալիով։ Տեսահոլովակը՝ մինի-ֆիլմ է »։ «The Canadian Press»-ին տված հարցազրույցի ժամանակ, 2009 թվականի մայիսի 26-ին, երգչուհին, բնութագրել է իր նոր տեսահոլովակը որպես «ամենակրեատիվ աշխատանքը, որը [նա] ստեղծել է ինչ-որ մեկի հետ համատեղ, մինչ այժմյան ժամանակները»։ Նա նաև բացատրել է տեսահոլովակի թաքնված միտքը և հիմնական միտքը, որը նա կրում է իր մեջ։
Նա կրում է իրական, կեղծ և ուժեղ նամակ, որը վերաբերում է մեդիա-անբարոյականությանը և մահվանը, փառքի կորստին, և այն բանի վրա թե ինչպես է դա ազդում երիտասարդ մարդկանց վրա։ Տեսահոլովակը հետապնդում է արհեստականորեն մտածված պահեր, որոնցում հայտնվում են մարդիկ, որպեսզի դառնան հայտնի։ Եթե խոսենք ավելի կոնկրետ դա պորնոգրաֆիան է և սպանությունը։ Դրանք տեսահոլովակի հիմնական թեմաներն են։
Պրեմիերայի սպասված օրը 2009 թվականի հուլիսի 4-ն է, Մեծ Բրիտանիայում և Իռլանդիայում, «Channel 4» ալիքով։ Սակայն մայիսի 29-ին, Ավստրալիայի համերգների ժամանակ, Գագան թողել է հաղորդագրություն թվիթերյան իր կայքէջում «հերիք է գողանաք իմ անիծյալ տեսահոլովակները», որը բացատրվել է նրանով, որ թողարկումը անց է կացվել առանց երգչուհու համաձայնության։


=== Սյուժե ===
Տեսահոլովակը ներկայացնում է ութրոպեանոց մինի-ֆիլմ, որի գլխավոր դերերը կատարում են Գագան և շվեդ դերասան Ալեքսանդր Սկարգսգարդը, որը կատարել է նրա բոյֆրենդդի դերը։ Սյուժեն ընդգրկում է մի շարք սպանություններ, որում խառնված է ճակատագրական աստղ, որը միշտ հետապնդվում է պապարացիներով։ Տեսահոլովակը սկսում է առանձնատանը դրվագով, որը տեղակայված է ծովի ափին, որտեղ Գագան և իր բոյֆրենդը ցուցադրված են պառկած անկողնու վրա և խոսում են շվեդերեն։ Հետո նրանք տեղափոխվում են բաց տերասա և սկսում են համբուրվել, երբ թաքնված լուսանկարիչը գաղտնի նկարներ է անում։ Գագան հասկանում է, որ իր բոյֆրենդն է ներս թողել լուսանկարչին առանձնատան տարածք և փորձում է նրան կանգնեցնել։ Սակայն, նա չի կարողանում դուրս գալ նրա գրկախառնությունից, նա ջարդում է շամայնի շիշը նրա գլխին։ Բարկացած բոյֆրենդը հրում է նրան պատշգամբից, որից հետո Գագն ցուցադրվում է գետնին սեփական արյան լճակի մեջ պառկած, այն ժամանակ, երբ պապարացիները նրան լուսանկարում են, իսկ թերթերի էջերին լույս են տեսնում հոդվածներ, որոնք հաղորդում են, որ նրա կարիերան ավարտվել է։ «Rolling Stone» ամսագրի տվյալներով, տվյալ դրվագը նկարահանվել է Ալֆրեդ Հիչքոքի Գլխապտույտ ֆիլմի ազդեցության ներքո։
Հետո ցուցադրվում է դրվագ, որում Գագան մոտենում է տանը լիմուզինով։ Տղամարդ պարողը նրան ձեռքերի վրա դուրս է հանում մեքենայից և նստեցնում է անթամալույծի աթոռին։ Այդ պահից հետո սկսվում է հնչել երգը։ Այն պահին, երբ պարողները նրա շուրջբոլորը սկսում են պարել, Գագան վեր է կենում աթոռից և շարժվում է ձեռնափայտերի օգնությամբ կարմիր գորգի վրայով, մետաղական կրծքակալով և գլխարկով։ Այդ դրվագը ընդհատվում է, ցույց տալով մահացած երիտասարդ մարդկանց, որոնք պառկել էին առանձնատան շրջակայքում։ Հետո Գագան ցուցադրվում է պառկած ոսկե բազմոցին, որտեղ նա գրկախառնվում է երեք ռոքերների հետ, «Loving you is cherry pie» տողերի ժամանակ։ Եռյակը հայտնի «Snake of Eden» անվանումով, նկարահանվում է «Daisy of Love» հեռուստանախագծով։
Հաջորդ տեսարանում Գագան և իր բոյֆրենդը, կարդում են ամսագիր, ցուցադրվում են նստած բազմոցին թեյախմության սենյակում։ Գագայի հագին դեղին զգեստ է և կլոր ակնոցներ։ «The Guardian»-ը համեմատել է Գագայի տեսքը այդ պահին Մինի Մաուսի տեսքի հետ։ Վերջնական արդյունքում Գագան վրեժ է լուծում իր բոյֆրենդից, թունավորելով նրան, օգատգործելով թույն, որը գտնվել էր նրա մատանիում և որը նա գաղտնի լցրել էր նրա ըմպելիքի մեջ։ Երբ նա մահանում է, Գագան զանգում է 911 և ասում, որ հենց նոր սպանել է իր բոյֆրենդին։
Հետո գալիս է ոստիկանությունը և ձերբակալում Գագային, այդ պահին պապարացիները նորից շրջապատում են նրան։ Ամսագրի հոդվածները, այդ անգամ, հաստատում են նրա անմեղությունը, այն մասին, որ նա վերադարձել է և նորից դարձել է նշանավոր և հանրաճանաչ։ Տեսահոլովակը ավարտվում է նրանով, որ Գագան ընդունում է մոդելի դիրք, ոստիկանական տեսախցիկների համար, այն ժամանակ, երբ տեսախցիկի հետևի ձայնը ասում է. «Նայիր տեսախցիկին… հաջորդը»։


== Ստեղծագործությունների ցանկ ==


== Հիթ-շքերթներ և վաճառքներ ==


== Հավաստագրեր ==


== Թողարկման ժամանակագրություն ==


== Ծանոթագրություններ ==